ЛИЦЕНЗИОННО СПОРАЗУМЕНИЕ С КРАЕН ПОТРЕБИТЕЛ
СОФТУЕРЪТ, ПРИДРУЖАВАЩ ТОВА ЛИЦЕНЗИОННО СПОРАЗУМЕНИЕ С КРАЕН ПОТРЕБИТЕЛ ("СОФТУЕРЪТ"), СЕ ЛИЦЕНЗИРА ЗА ВАС САМО ПРИ УСЛОВИЕ, ЧЕ ПРИЕМАТЕ ВСИЧКИ КЛАУЗИ НА НАСТОЯЩЕТО ЛИЦЕНЗИОННО СПОРАЗУМЕНИЕ С КРАЕН ПОТРЕБИТЕЛ. МОЛЯ, ПРОЧЕТЕТЕ ВНИМАТЕЛНО КЛАУЗИТЕ НА СПОРАЗУМЕНИЕТО. АКО НАТИСНЕТЕ БУТОНА "ДА", ВИЕ ПОТВЪРЖДАВАТЕ, ЧЕ СТЕ ПРОЧЕЛИ ТОВА СПОРАЗУМЕНИЕ, РАЗБРАЛИ СТЕ ГО И СТЕ СЪГЛАСНИ ДА СЕ ОБВЪРЖЕТЕ С НЕГОВИТЕ КЛАУЗИ И УСЛОВИЯ. АКО НЕ СТЕ СЪГЛАСНИ С ТЕЗИ УСЛОВИЯ, НЯМА ДА ПОЛУЧИТЕ ЛИЦЕНЗ ЗА СОФТУЕРА, А СЪЩО ТАКА ТРЯБВА ДА НАТИСНЕТЕ БУТОНА "НЕ", ЗА ДА ПРЕКЪСНЕТЕ ПРОЦЕСА НА ИНСТАЛИРАНЕ. ИЗПОЛЗВАНЕТО НА СОФТУЕРА ПО КАКЪВТО И ДА Е НАЧИН ЩЕ ПРЕДСТАВЛЯВА СЪГЛАСИЕ ОТ ВАША СТРАНА ДА СЕ ОБВЪРЖЕТЕ С КЛАУЗИТЕ, ИЗЛОЖЕНИ ПО-ДОЛУ. НАСТОЯЩОТО ЛИЦЕНЗИОННО СПОРАЗУМЕНИЕ С КРАЕН ПОТРЕБИТЕЛ Е ПРАВНО СПОРАЗУМЕНИЕ МЕЖДУ ВАС И BROADCOM CORPORATION ("BROADCOM").
Доколкото се използва в това Лицензионно споразумение с краен потребител, "вие" и "вашият" се отнася за физическо или юридическо лице, което желае да използва Софтуера.
1.	Лиценз  При спазване условията на настоящото Споразумение, с него ви се предоставя индивидуален, непрехвърляем и неизключителен лиценз да използвате едно копие на Софтуера в обектен програмен код на един компютър или устройство дотогава, докогато е в сила това Споразумение. Софтуерът се лицензира, а не се продава. Софтуерът ще се счита за приет при неговото изтегляне и/или инсталиране. Този лиценз автоматично се прекратява, ако вие нарушите някоя от клаузите му. Имате право да прехвърляте Софтуера само във връзка с прехвърляне на компютъра или устройството, на които той е инсталиран, при условие че получателят е съгласен с клаузите на това Споразумение. 
2.	Ограничения  Broadcom и/или нейните доставчици запазват всички права, право на собственост и на приходи върху и от Софтуера, като всички права, които не са ви предоставени изрично с настоящото, са запазени за Broadcom и нейните доставчици. Нямате право да копирате (освен да направите едно архивно копие за ваши лични цели), разпространявате, отдавате под наем, преотстъпвате, заемате, модифицирате или създавате производни произведения, адаптирате, превеждате, демонстрирате, показвате, подлицензирате или прехвърляте Софтуера. Нямате право да извършвате обратно проектиране, дезасемблирате или декомпилирате Софтуера, освен до степента, в която тези ограничения са изрично забранени от действащите закони. Нямате право пряко или косвено да разкривате, публикувате, разпространявате или предоставяте по какъвто и да е друг начин Софтуера на друго електронно средство с Bluetooth или доставчик на системен софтуер за Bluetooth. Нямате право да премахвате или променяте никоя маркировка или бележка, отнасяща се до правата на собственост на Broadcom. Всички непозволени модификации, производни произведения, преводи и всякакъв друг вид интелектуална собственост, създадени пряко или косвено с използване или във връзка със Софтуера или отделни негови части, или евентуални подобрения на Софтуера са изключителна собственост на Broadcom или нейните доставчици (според случая) и с настоящото вие преотстъпвате и трябва да преотстъпите всяко и всички права върху тях (включително без ограничение морални права) на Broadcom или нейните доставчици, (според случая). С настоящото вие се съгласявате незабавно да попълвате евентуални допълнителни документи, ако такива се изискат от Broadcom или нейните доставчици по нейно/тяхно усмотрение с цел юридическо или търговско реализиране на това задължение. С настоящото вие изрично се отказвате от придобиване, по силата на законодателството на някоя държава или по друг начин, на евентуални права, които не са в съответствие с гореизложеното. Софтуерът може да съдържа софтуер за управление на лиценза, който да ограничава използването на Софтуера. 
3.	Няма гаранция  СОФТУЕРЪТ СЕ ПРЕДОСТАВЯ "ВЪВ ВИДА В КОЙТО Е" И БЕЗ ВСЯКАКВИ ГАРАНЦИИ ИЛИ УСЛОВИЯ, ИЗРИЧНИ, МЪЛЧАЛИВИ ИЛИ ПО СИЛАТА НА ЗАКОН, КАТО BROADCOM И НЕЙНИТЕ ДОСТАВЧИЦИ ОТХВЪРЛЯТ ВСЯКАКВИ МЪЛЧАЛИВИ ГАРАНЦИИ НА ПРАВО НА СОБСТВЕНОСТ, НЕНАРУШАВАНЕ НА ПРАВА, ГОДНОСТ ЗА ПАЗАРА И ГОДНОСТ ЗА ОПРЕДЕЛЕНА ЦЕЛ. Без ограничаване на гореизложеното, нито Broadcom, нито нейните доставчици осигуряват непрекъсната, безпогрешна, защитена или без вируси работа на Софтуера. Някои юрисдикции не разрешават отхвърляне на мълчаливи гаранции, следователно горният отказ от отговорност може да не се прилага за вас. Тази гаранция ви предоставя конкретни законни права, но вие можете да се ползвате и с други законни права по действащото законодателство.
4.	Ограничения на отговорността  В НИКАКЪВ СЛУЧАЙ BROADCOM И НЕЙНИТЕ ДОСТАВЧИЦИ НЕ НОСЯТ ОТГОВОРНОСТ ЗА ПРОПУСНАТИ ПОЛЗИ ИЛИ ДРУГИ КОСВЕНИ, СЛУЧАЙНИ ИЛИ СПЕЦИАЛНИ ЩЕТИ (НЕЗАВИСИМО КАК СА ВЪЗНИКНАЛИ, ВКЛЮЧИТЕЛНО ПОРАДИ НЕБРЕЖНОСТ) ВЪВ ВРЪЗКА СЪС СОФТУЕРА ИЛИ ТОВА СПОРАЗУМЕНИЕ. В никакъв случай отговорностите на Broadcom или нейните доставчици за Софтуера не може да надвишават 250 щатски долара, независимо от формата на действие.
5.	Без поддръжка или обслужване  Broadcom няма задължения да предоставя актуализации, подобрения или текущо обслужване, техническа или друга поддръжка на Софтуера.
6.	Износ  Нямате право да изнасяте или реекспортирате Софтуера, освен при пълно спазване на всички приложими международни и национални закони и разпоредби.
7.	Прекратяване  Broadcom има право да отнеме правото ви да използвате Софтуера, ако (i) нарушите някоя от клаузите на настоящото Лицензионно споразумение с краен потребител или (ii) сте принудени да отправите искане или предприемете действия за защита от фалит, реорганизация, несъстоятелност или мораториум, както и по друг(и) закон(и) за или във връзка със защита от кредитори, освен ако такова искане бъде оттеглено или анулирано в рамките на шестдесет (60) дни от датата на подаването му.
8.	Общи положения. Софтуерът е "търговско произведение". Това Споразумение се урежда и тълкува в съответствие със законовите разпоредби на щата Калифорния, САЩ, без да се зачитат противоречия с други законодателства. И двете страни ще се подчиняват на юрисдикцията в Калифорния и допълнително се споразумяват, че всяко правно действие, предприето по силата на това Споразумение, трябва да се отнася изключително до щатски или федерален съд, намиращ се в Ориндж Каунти, Калифорния. Изрично се отхвърля прилагането на Конвенцията на ООН за договорите за международна продажба на стоки. Ако някоя от разпоредбите на това Споразумение е невалидна, валидността на останалите разпоредби на Споразумението няма да бъде засегната. Невъзможността на една от страните да наложи някоя от разпоредбите в това Споразумение не трябва да се тълкува като отказ от правата на тази страна, освен ако не е писмено декларирано друго. Настоящото Споразумение представлява цялото и изключително споразумение между страните и се прилага с предимство пред всички предходни споразумения (писмени или устни) и други договорености между Broadcom и/или нейните доставчици и вас по отношение на Софтуера. Това Споразумение може да бъде променяно само в писмен вид и с подпис от двете страни. В случай, че това Споразумение бъде преведено на език, различен от английски, тълкуването му трябва да се подчинява на версията му на английски език на базата на “тълкуване на чист английски език”.
9.	© 2001 - 2009 BROADCOM CORPORATION Всички права запазени. Предупреждение:  Тази компютърна програма е защитена от закона за авторските права и международните договори. Непозволеното възпроизвеждане или разпространение на тази програма или коя да е част от нея може да доведе до строги граждански и наказателни санкции и ще бъде преследвано с максимално възможната строгост на закона.